open-index/open-wikipedia-markdown huggingface dataset:
Kjell-Oskar Selman

**Kjell Oskar Selman** (1942–2012) var en norsk forfatter, journalist, komponist og visesanger.

Kjell Oskar Selman tok utdanning i Bergen og bodde i flere år i Seljord fra 1977 før han flyttet til Porsgrunn. De siste årene bodde han i Drangedal.

I Seljord deltok han i den lokale Amnesty-gruppa, i viselaget, i kunstforeninga og i mållaget. I Porsgrunn var han aktiv i «Diktets venner». Han var redaktør i *[[Telemark Tidend]]*, Mållaget Dags sider i *[[Varden (avis)|Varden]]*, i 20 år fram til 2001.

Han skrev en rekke dikt og viser og satte melodi til egne og andres tekster. På 1970-talet ga han ut tre dikt- og visesamlinger. Han samarbeida med Halvor J. Sandsdalen, om flere bøker bl.a. boka *Trolldomar*.

Selman hadde bakgrunn fra industristedet Sauda, og kjente godt til arbeidermiljøet både der og andre steder.  Han skrev visa «Ta støvlan på» på 70-tallet som et bidrag til en konkurranse om beste arbeidersang. Visa har siden vært fast innslag under 1. mai-feiringen i Seljord og andre steder i Vest-Telemark.

I 1975 ble Selman tildelt «Alf Prøysens ærespris» og var da den første som fikk den prisen.

## Bibliografi (utvalg)
* *-Og bygdi syng : Viser frå Seljord*, 1976. ISBN 82-10-01325-4
* *Voggesong og vakevise*, 1976. ISBN 82-10-01235-5
* *Voggesong og vakevise*, 1976. Musikknoter ISBN 82-10-01235-5
* *Draumen om å danse på vatnet* 1978 ISBN 82-10-01687-3 
* *Tolldomar*, 1979 ISBN 8210017578
* *Høstboka* (Antologi), 1997. ISBN 8251790999

## Kjente visemelodier (utvalg)
* «Ta støvlan på», tekst og tone av Kjell Oskar Selman, Arr. Jørn Simen Øverli
* «Eg råde vil alle», tone. Catharinus Elling
* «Ja, jorda er så grønt eit hus», tekst og tone av Kjell Oskar Selman 
* «Kjærleikssongen», tekst og tone av Kjell Oskar Selman

## Referanser


## Eksterne lenker
*til radioprogram der Selman filosoferar over ulike tema.
*bokhylla.no Digitaliserte bøker.
*Rockipedia 
*Barne-TV 1976
* «Amanda fra Haugesund» var Selman sin bestemor.
Seven

**Seven** (engelsk for «sju») kan vise til:
*Se7en, amerikanske filmthriller fra 1995
*Seven (band), norsk band
*Seven (album)
Slaget om Filippinene

**Slaget om Filippinene** kan vise til:
*Slaget om Filippinene (1941–42)
*Slaget om Filippinene (1944–45)
Rene linjer

**Rene linjer** er krysning mellom individer i linjen som gir avkom lik foreldrene, noe som betyr at de er homozygote for alle gener (renlinjede individer har altså identiske arveanlegg). Det er en avlsmetode som brukes for å framstille F1-hybrider med heterosis-effekt (altså bedre egenskaper enn noen av foreldrene har).

Homozygote rene linjer frembringes med intens innavl, ved selvpollinering og selvbefruktning. Krysning kan skje gjennom tilbakekrysning (mellom avkom eller en av foreldretypene) eller mellom slektninger (som brødre og søstre). Når to rene linjer krysses kan avkommet bli en hybrid med bedre egenskaper enn foreldrelinjene hadde (heterose).

## Se også
* Avl
Heterose

**Heterose** eller **hybrid vigor** (av gr. *heteros* som betyr *andre*) kan også kalles **hybridkraft** eller **hybridstyrke** og har sammenheng med at hybrider (heterozygote)  ofte har større livskraft (fitness, egnethet) enn foreldregenerasjonen (homozygote genotyper).

Heterose oppnås når to rene linjer krysses.

## Eksterne lenker
*
Annihilation

***Annihilation*** er en roman fra 2014 av Jeff VanderMeer.

Den er den første i en serie på tre bøker som kalles «Southern Reach»-trilogien. Boken beskriver en gruppe på fire kvinner (en biolog, en sosialantropolog, en psykolog og en landmåler) som begir seg ut i et område kalt «Område X.» Området er forlatt og avskåret fra resten av sivilisasjonen. De er den tolvte ekspedisjonen. De andre ekspedisjonene har blitt rammet av forsvinninger, selvmord, aggressive kreftformer og psykiske traumer. Romanen vant Nebula-prisen for beste roman i 2015 og Shirley Jackson-prisen for beste roman i 2014.

## Bakgrunn
Inspirasjonen for *Annihilation* og «Southern Reach»-trilogien var en 14 kilometer lang fottur gjennom St. Marks National Wildlife Refuge i Nordvest-Florida. Mange av dyrene og vegetasjonen som VanderMeer så på denne turen gjennom de siste 17 årene dukket opp i romanen. Han har uttalt at en dag håper han å gjøre en «merkelig natur»-antologi i tillegg.

I mars 2014 besøkte VanderMeer fyret St. Marks Lighthouse, som gav inspirasjon til én av scenene i *Annihilation*.

## Film
Den amerikanske filmen *[[Annihilation (film)|Annihilation]]* (2018) av Alex Garland er basert på boken.

## Referanser
Veslemøy Nystedt Stoltenberg

**Veslemøy Nystedt Stoltenberg** (født 1944) er en norsk maler og glassmaler. Hun har særlig konsentrert seg om kirkekunst og har smykket ut et stort antall norske kirker.

Stoltenberg er datter av komponisten Knut Nystedt (1915–2014).

## Referanser


## Eksterne lenker
*
Serrognathus costatus

***Serrognathus costatus*** (også kjent som *[[Dorcus costatus]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannen ca. 30-55 millimeter), svart, kraftig bygd hjortebille, hannens kjever krafrige, nokså rette. Kroppen er litt flattrykt, hannens hode er svært stort for å gi plass til de store kjevene, hunnen har en mer jevnbred kroppsform. Arten utmerker seg ved at dekkvingene har opphøyde, brede lengderibber. Hos store hanner har kjevene en tann omtrent to tredjedeler ut, utenfor denne er kjeven sagtakket, mens små hanner mangler både tenner og sagtakking. Forkroppen er nokså kraftig punktert og litt matt. Hunnen er mindre enn hannen, forkroppen grovt og tett punktert.

## Levevis
Larvene utvikler seg i råtne trestammer, hunnene legger egg i nokså harde, døde trestammer med hvitråte.

## Utbredelse
Arten er utbredt i Japan.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Serrognathus]]* Motschulsky, 1861 – 28 arter
******** Underslekten *Serrognathus* (i snever forstand)
********* ***Serrognathus costatus*** (Boileau, 1898)

## Kilder
* Oversikt over artene

## Eksterne lenker
* 
* Bildegalleri
*
Rássejohka

**Rássejohka** eller **Rásjohka** (nordsamisk, historisk *Rassejåkka*) er ei elv i Båtsfjord kommune i Finnmark. Den er ei sideelv til Syltefjordelva og er 12,4 kilometer lang.

Elva har utspring nord for Krokfjellet og renner først mot øst og passerer gjennom innsjøen Rássejávri. En kilometer nedenfor Rássejávri forlater elva viddelandskapet og renner ned i en dyp V-dal og snur gradvis mot nord. Fra sør mottar den sideelva Noaidejohka, som kommer fra området ved Kjøpmannskjølen, og en noe mindre sideelv kommer inn fra Trangdalen i øst. Den siste strekningen før samløpet med Syltefjordelva er skogkledt.

Mesteparten av nedbørfeltet ligger innenfor Varangerhalvøya nasjonalpark, mens området ved munningen er vernet som Syltefjorddalen naturreservat.

## Referanser
Adiathella

*** Adiathella*** er en slekt av insekter innen familien Chelisochidae som igjen hører inn under ordenen saksedyr. Navnet kommer av tangen eller saksen på bakkroppen.

## Utseende
Mørkt fargede saksedyr med lange, trådformede antenner. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet.

## Levevis
Saksedyr har bitende munndeler og lever av forskjellig organisk føde, men kan gjerne ta mindre levende byttedyr.

## Utbredelse
Slekten finnes på Salomonøyene og Filippinene.

## Referanser


## Kilder
* Hansen, Lars Ove. Naturhistorisk museum (UiO) og Museumsprosjektet. *Norges gresshopper (Orthoptera) og andre gresshoppe-lignende insekter.* https://web.archive.org/web/20091030115318/http://www.nhm.uio.no/norort/
* Australian Faunal Directory, Chelisochidae

## Eksterne lenker
* 
* Norsk entomologisk forening – Norsk entomologisk forening, En forening for og om Insekter.
* Tegning av ''Chelisoches morio''
* Bildegalleri over nordamerikanske arter
Symposium on Operating Systems Principles

**Symposium on Operating Systems Principles** (**SOSP**) er en prestisjefylt akademisk konferanse om operativsystemer som blir organisert av Association for Computing Machinery (ACM).

SOSP blir avholdt annet hvert år, og veksler med konferansen om Operating Systems Design and Implementation (OSDI). Den første SOSP ble avholdt i 1967. Den blir sponset av ACM's Special Interest Group on Operating Systems (SIGOPS).

## Referanser


## Eksterne lenker
* http://sosp.org/
Pierre Gasly

**Pierre Gasly** (født 7. februar 1996 i Rouen) er en fransk racerfører. Han vant GP2-mesterskapet i 2016 og ble nummer to i Formel Renault 3,5-liter i 2014. I 2017 kjører han for Team Mugen i det japanske Super Formula-mesterskapet. Han fikk sin Formel 1-debut i Malaysias Grand Prix 2017. Gasly kjørte deler av 2019-sesongen for Red Bull Racing, men mistet plassen til Alexander Albon midtveis i sesongen, og måtte tilbake til å kjøre for Toro Rosso.https://www.autosport.com/f1/news/145360/albon-to-replace-gasly-at-red-bull-from-spa Gasly tok sin første pallplassering med en 2. plass i Brasil Grand Prix 2019. Året etter tok han sin første seier i Italias Grand Prix 2020 med AlphaTauri Honda, laget som tidligere het Toro Rosso.

## Resultater
### Karriereoversikt

### Fullstendige Formel 1-resultater
* *Se også: [[Forklaring på F1-resultater]]*

**Noter til tabellene:**
† - Føreren brøt løpet, men ble klassifisert ettersom han hadde fullført over 90% av løpsdistansen.
‡ - Halvparten av poengene ble tildelt under Belgias Grand Prix 2021 etter at under 75% av løpsdistansen ble fullført på grunn av kraftig regn.**P** - pole position.
**R** - raskeste runde. 
***** - Sesongen pågår.

## Referanser




## Eksterne lenker
* 
*
Telodorcus intermedius

***Telodorcus intermedius*** (også kjent som *[[Dorcus intermedius]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannen 19-57 millimeter), blank, rødbrun til svart, nokså bred hjortebille, hannens kjever krumme med en kraftig, butt tann nær roten og noen mindre tenner lenger ute. På beina er føttene kledt med gulaktige hår. Hunnen er mye mindre enn hannen.

## Levevis
De voksne billene besøker blomster på kokospalmer.

## Utbredelse
Arten lever på Ny-Guinea, Admiralitetsøyene, Bismarckøyene og Salomonøyene.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Telodorcus]]* Didier, 1931 
******** ***Telodorcus intermedius*** (Gestro, 1881)

## Kilder
* Oversikt over artene

## Eksterne lenker
* 
* Bilde av en hann
* Bildegalleri
*
Oversikt over Team Hitec Products stall

Denne siden inneholder en oversikt over Team Hitec Products sine lag, fordelt på år.

## 2022

## 2021

## 2020

## 2019

## 2018

## 2017

## 2016

## 2015

## Referanser
Pacific Grove

**Pacific Grove** er en kystby i Monterey County i California i USA. Bureau of the Census estimerte i 2013 befolkningen til 15,504. Pacific Grove ligger mellom Point Pinos og Monterey.

Pacific Grove er kjent for sine viktorianske hjem, Asilomar State Beach og som «sommerfuglbyen i USA» på grunn av den årlige migrasjon av monarksommerfugler. Byen har flere historiske bygninger per innbygger enn noe annet sted i California. 75% av husene i Pacific Grove blir betraktet som historiske og noen av dem har blitt omdannet til bed and breakfast-overnattingsteder.

I byen ligger Point Pinos Lighthouse, det eldste bevarte fungerende fyrhuset på vestkysten. Pacific Grove Museum of Natural History og Pacific Grove Art Center er lokalisert i den historiske gamlebyen. Pacific Grove var også sentral under innspillingene av Roger Spottiswoodes film *[[Turner & Hooch]]* fra 1989 og filmen *[[A Summer Place (film)|A Summer Place]]* med Sandra Dee.

## Referanser
Ingvild Gåskjenn

**Ingvild Gåskjenn** (født 1998) er en norsk syklist fra Horten. Hun sykler for Liv AlUla Jayco.

Hun kom på 3.-plass i Amstel Gold Race 2024.

## Referanser


## Eksterne lenker
*
Serrognathus (Eurytrachelus) hansi

***Serrognathus hansi*** (også kjent som *[[Dorcus hansi]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannen opptil 60 millimeter), blankt svart, kraftig bygd hjortebille, hannens kjever gjerne nokså rette, kraftige med en innoverrettet, butt tann nær spissen, forøvrig med en liten tann lenger ute. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hannenes kjever er ikke sagtakkede (i motsetning til de fleste andre *[[Serrognathus]]*-artene). Hunnen er mindre enn hannen, dekkvingene er lengdestripete.

## Levevis
Larvene utvikler seg i råtne trestammer, hunnene legger egg i døde trestammer med hvitråte.

## Utbredelse
Arten er utbredt i Kina (Guangxi).

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Serrognathus]]* Motschulsky, 1861 – 28 arter
******** Underslekten *Eurytrachelus* Thomson, 1862
********* ***Serrognathus hansi*** (Schenk, 2008)

## Kilder
* Oversikt over artene

## Eksterne lenker
* 
* Bildegalleri
* Bilde av en hann
*
Douglas A-26 Invader

**Douglas A-26 Invader** var et amerikansk tomotors lett bombefly og et angrepsfly som ble utviklet under under andre verdenskrig. Det ble bygget av Douglas Aircraft og totalt 2&nbsp;452 eksemplarer av A-26 ble bygget i årene 1942–1945. Mellom årene 1948 og 1965 var betegnelsen **B-26 Invader**, hvilket skapte forvekslinger med den tidligere Martin B-26 Marauder i forbindelse med innsatsen i Vietnamkrigen og den fikk tilbake benevningen **A-26**.

## Varianter
* **A-26B** versjon med neseparti i metall, hvorav seks og senere åtte med Browning M2 12,7 mm, eller Colt maskingevær var installert. Totalt ble det bygget 1&nbsp;355 eksemplarer ved Douglas' fabrikker i Long Beach, California og Tulsa, Oklahoma.
* **A-26C** versjon med glassneseparti, utrustet med et Norden bombsikte for presisjonsbombing fra middels høyde. Fra begynnelsen hadde A26 to 12,7&nbsp;mm Colt-Browning maskingevær installert i underdelen av skroget, senere ble disse erstattet av maskingevær under vingene. Totalt ble det  bygget 1&nbsp;091 eksemplarer i Long Beach og Tulsa.

## Referanser


## Eksterne lenker
* Douglas A-26 Invader
Nettverkstransparens

**Nettverkstransparens** er en protokolls evne til å overfører data over et datanett på en måte som er transparent (usynlig) for de som bruker applikasjoner som benytter protokollen. På denne måten kan brukere av en spesiell applikasjon aksessere ikke-lokale ressurser i datanettet på samme vis som de aksesserer en lokal ressurs. Et eksempel på dette er skylagring, hvor ikke-lokale filer blir presentert som om de er tilgjengelig lokalt, og nettskyen som prosesserer den aktuelle ressurs.
Adiathetus

*** Adiathella*** er en slekt av insekter innen familien Chelisochidae som igjen hører inn under ordenen saksedyr. Navnet kommer av tangen eller saksen på bakkroppen.

## Utseende
Mørkt fargede saksedyr med lange, trådformede antenner. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet.

## Levevis
Saksedyr har bitende munndeler og lever av forskjellig organisk føde, men kan gjerne ta mindre levende byttedyr.

## Utbredelse
Slekten finnes i India.

## Referanser


## Kilder
* Hansen, Lars Ove. Naturhistorisk museum (UiO) og Museumsprosjektet. *Norges gresshopper (Orthoptera) og andre gresshoppe-lignende insekter.* https://web.archive.org/web/20091030115318/http://www.nhm.uio.no/norort/
* Australian Faunal Directory, Chelisochidae

## Eksterne lenker
* 
* Norsk entomologisk forening – Norsk entomologisk forening, En forening for og om Insekter.
* Tegning av ''Chelisoches morio''
VAX-11

**VAX-11** er en tidligere familie av 32-biter VAX minidatamaskiner som ble utviklet og produsert av Digital Equipment Corporation (DEC). Den første i denne familien, VAX-11/780, ble introdusert den 25. oktober 1977.
Nettverkspartisjonering

**Nettverkspartisjonering** er en oppdeling av et datanett i relativt uavhengige subnettverk som har deres egen separate optimalisering, men som også kan opprettes som følge av en feil i nettverksutsyr. I begge tilfeller har subnettene en partisjonstolerant adferd. Dette betyr at selv om nettverket blir partisjonert i flere undersystemer, virker det korrekt.

For eksempel, i et datanett med flere subnett hvor nodene A og B befinner seg i et subnett, og nodene C og D befinner seg i et annet, inntreffer en partisjonering hvis svitsjingen mellom disse to subnettene feiler. I dette tilfelle kan nodene A og B ikke lenger kommunisere med C og D.
Margarita Eliza Hodge

**Margarita Eliza «Lee» Hodge** (født 8. februar 1899 på Sint Maarten, død 5. juni 1998 på Curaçao) var en antilliansk kunstner.

Hodge forlot i 1937 Sint Maarten for å finne arbeid på Aruba, men ble i stedet lærer på Curaçao. I tillegg til å virke som piano- og søndagsskolelærer, begynte hun å male. Motivene, som omtales som «intuitive» eller «naive», var hentet fra minner fra Sint Maarten og New York, der hun hadde bodd en ti års tid. Etter hvert kom natur og arkitektur også til i motivkretsen. Bildene ble malt på papp, tøy, møbler og fat. Hodge lagde også dukker. Hun stilte ut for første gang i 1998, i en alder av 99 år, og døde noen uker etter. Etter hennes død ble det arrangert utstillinger av hennes arbeider i Zwolle i Nederland i 1999 og på Curaçaosch Museum i Willemstad på Curaçao i 2000.

## Referanser
Rávdol

**Rávdol** (nordsamisk, historisk *Ravdul*) er ei elv i Båtsfjord og Vadsø kommune i Finnmark. Den er ei sideelv til Syltefjordelva og er 18,1 kilometer lang.

Elva har utspring helt vest på Skipskjølen og renner først i vestlig retning men snur etterhvert gradvis mot nord. Den løper sammen med Syltefjordelva ved Delinga, rundt fire kilometer nedstrøms fra Oarddojávri.

Hele nedbørfeltet ligger innenfor Varangerhalvøya nasjonalpark.

## Referanser
TETs-28

**TETs-28** (russisk: ТЭЦ-28), også kjent som ***Moskva-28 kraftverk***, er et subkritisk varmekraftverk beliggende i Dimitrovskij-området (Korovino-bydelen) like innenfor ringveien og rett øst for Khimki, nordvest for Moskva. I dette industriområdet ligger også kraftverket TETs-21. Det eies og opereres av kraftselskapet Mosenergo, og har en effekt på 25 MW i kraftproduksjon, og 46,5 MWth effekt i produksjonen av fjernvarme. Produksjonen kan nå helt opp i 110 GWt elektrisitet og 250 GWt lokal fjernvarme. Brenselstypen er naturgass.

Byggingen av kraftverket begynte omkring 1990, og første byggetrinn stod ferdig i 1993.

## Eksterne lenker
* TEP-28 CHP - *Global Energy Observatory*. Besøkt 1.oktober 2017.
Serrognathus (Ditomoderus) mirabilis

***Serrognathus mirabilis*** (også kjent som *[[Dorcus mirabilis]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannen gjerne 40-50 millimeter), mørkbrun, kraftig bygd hjortebille, dekkvingene er gjerne brunlige. Hos store hanner er hode og pronotum påfallende mye bredere enn dekkvingene. Hannens kjever er gjerne nokså rette, kraftige med en tann med roten, dessuten en ganske liten tann i midten. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hunnen er mindre enn hannen, med grov punktering på hodet og fine punktrader på dekkvingene.

## Levevis
Larvene utvikler seg i råtne trestammer, hunnene legger egg i døde trestammer med hvitråte.

## Utbredelse
Arten er utbredt på Sumatra og Borneo.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Serrognathus]]* Motschulsky, 1861 – 28 arter
******** Underslekten *Ditomoderus* Parry, 1864
********* ***Serrognathus mirabilis*** (Parry, 1864)

## Kilder
* Oversikt over artene

## Eksterne lenker
* 
* Bildegalleri
*
Telodorcus saiga

***Telodorcus saiga*** (også kjent som *[[Dorcus saiga]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannen 25-57 millimeter), halvmatt, rødbrun, nokså bred hjortebille, hannens kjever er lange og rette med noen få, små tenner. Hunnen er mye mindre enn hannen, nokså tett punktert.

## Levevis

## Utbredelse
Arten er utbredt i alle fall i Indonesia. Utstrekningen av utbredelsen synes litt uklar, den skal være registrert helt fra Thailand i vest til Ny-Guinea i øst, men det er tvilsomt om dette er korrekt.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Telodorcus]]* Didier, 1931 
******** ***Telodorcus saiga*** (Olivier, 1789)
********* *Telodorcus saiga ceramensis* (Thomson, 1862)
********* *Telodorcus saiga manzeris* (Didier & Seguy, 1952)
********* *Telodorcus saiga saiga* (Olivier, 1789)

## Kilder
* Oversikt over artene

## Eksterne lenker
* 
* Bilde av en hann
* Bildegalleri
*
Tilfartskontroll

**Tilfartskontroll** er en metode for å unngå bilkø ved å begrense tilfarten av trafikk til en hovedvei. Det kan for eksempel gjøres med trafikklys på påkjøringsrampene ved at trafikklyset lyser grønt i noen sekunder med 30 sekunders mellomrom og at bare ett kjøretøy skal passere i hver grønne periode.

Andre metoder for å unngå bilkø er å sette ned fartsgrensen til 60 km/t i tider med mye trafikk, eller øke bomavgiftene i rushtiden.

## Referanser
TETs-3

**TETs-3** (russisk: ТЭЦ-3), også kjent som ***R. E. Klasson kraftverk***, er et varmekraftverk beliggende i industribyen Elektrostal, rett øst for Moskva. Det eies og opereres av kraftselskapet Mosenergo, og har en effekt på 604 MW, og produksjon av 180 GWt elektrisitet same lokal fjernvarme tilsvarende 450 - 600 GWt avhengig av produksjonsnivå. Anlegget har varme- og dampturbin for kombinert kraftforsyning og fjernvarme. Brenselstypen er naturgass, tidligere ble det også fyrt med mazut.

## Eksterne lenker
* TEP-3 CHP - *Global Energy Observatory*. Besøkt 1.oktober 2017.
TETs-17

**TETs-17** (russisk: ТЭЦ-17), også kjent som ***Stupino kraftverk***, er et subkritisk, kombinasjonssyklus varmekraftverk beliggende i småbyen Stupino nordøst for Moskva. Det eies og opereres av kraftselskapet Mosenergo, og har en effekt på 192 MW i kraftproduksjon, og 828 MWth effekt i produksjonen av fjernvarme. Prodroduksjonen kan nå helt opp i 600 GWt elektrisitet og 800 GWt lokal fjernvarme. Brenselstypen er brunkull, og sekundært naturgass.

Byggingen av kraftverket begynte omkring 1931, og første byggetrinn stod ferdig i 1936. Kraftverket har senere blitt utvidet og fornyet ved en rekke anledninger. Anlegget har 5 turbinerr på henholdsvis 20 MW, 22 MW, 25 MW, 40 MW, og 75 MW. Av generatorene er tre av typen *Elektrosila*.

## Eksterne lenker
* TEP-17 CHP - *Global Energy Observatory*. Besøkt 1.oktober 2017.
Hemisodorcus arrowi

***Hemisodorcus arrowi*** (også kjent som *[[Dorcus arrowi]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannen 37-69 millimeter), blank, svart, nokså slank hjortebille med brunrøde dekkvinger, hannens kjever lange og slanke, krumme, i den ytre delen med én stor, skarp tann og én eller to mindre tenner. Hunnen er mye mindre enn hannen, men farget som den.

## Levevis

## Utbredelse
Arten lever i det nordlige India, Myanmar, Thailand og det sørlige Kina.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Hemisodorcus]]* Thomson, 1862 
******** Underslekten *Nipponodorcus* Nomura & Kurosawa, 1960 
********* ***Hemisodorcus arrowi*** (Boileau, 1911)
********** *Hemisodorcus arrowi arrowi* (Boileau, 1911)
********** *Hemisodorcus arrowi lieni* Maeda, 2012

## Kilder
* Oversikt over artene

## Eksterne lenker
* 
* Bilde av en hann
* Bildegalleri
*
Avtovo kraftverk

**Avtovo kraftverk** (russisk: ТЭЦ-28), også kjent som ***Avtovskaja-15***, er et subkritisk varmekraftverk beliggende i Avtovo-området  sør i St. Petersburg. Det eies og opereres av kraftselskapet TGK-1, og har en effekt på 321 MW i kraftproduksjon, og 1.833 MWth effekt i produksjonen av fjernvarme. Produksjonen kan nå helt opp i 1.470 GWt elektrisitet årlig, og tilsvarende 1.849 Gcal/t lokal fjernvarme. Brenselstypen er naturgass, og subsidiært mazut.

Byggingen av kraftverket begynte omkring 1953, og første byggetrinn stod ferdig i desember 1956 med fyring av kull, men ble senere omstilt til gassfyring. Anlegget har 7 turbiner. Turbin 2 ble fornyet i 2008, og Turbin 3 i år 2000.

Kraftverket forsyner sentrumsområdene av St. Petersburg med elektrisk kraft og fjernvarme.

## Eksterne lenker
* Mosjnosti TGK-1 vyrosli na 12% za god - *DP.ru*, 13. februar 2008. Besøkt 1.oktober 2017.
Adlerskaja kraftverk

**Adlerskaja kraftverk** (russisk: *Адлерская ТЭС*, russisk for *Adler*) er et varmekraftverk sørøst for Sotsji i Russland, like ved grensen til Abkhasia i Georgia. 

Kraftverket eies og opereres av et regionalt kraftselskap kalt *OGK-2*, og har en produksjonskapasitet på 360 MW. Det produserer også fjernvarme med opp til 227 Gcal/t effekt. Brenselstype er naturgass.

Byggingen av kraftverket begynte i september 2009, og første byggetrinn stod ferdig i januar 2013.

## Se også
*Liste over verdens største olje- og gasskraftverk

## Eksterne lenker
Aleksinskaja kraftverk

**Aleksinskaja kraftverk** (russisk: *Адлерская ТЭС*, russisk for *Aleksin*) er et varmekraftverk i byen Aleksin, i provinsen Tula oblast i Russland, sør for Moskva.

Kraftverket eies og opereres av et regionalt kraftselskap kalt *PAO Kvadra*, og har en produksjonskapasitet på 102 MW. Det produserer også fjernvarme med opp til 215 Gcal/t effekt. Brenselstype er naturgass.

Byggingen av kraftverket begynte i 1938, og første byggetrinn stod ferdig i 1941. Fornyelser av kraftverket ble utført i 2012.

## Se også
*Liste over verdens største olje- og gasskraftverk

## Eksterne lenker
Almatinskaja kraftverk

**Almatinskaja kraftverk** (russisk: *Алматинская ТЭЦ-3*, russisk for *[[Almaty]] kraftverk nr 3*) er et varmekraftverk i byen Otegen Batyra, i provinsen Almaty oblast i Kasakhstan.

Kraftverket eies og opereres av et regionalt kraftselskap kalt *Samrok-Energo*, og har en produksjonskapasitet på 173 MW. Det produserer også fjernvarme med opp til 215 Gcal/t per år. Brenselstype er naturgass.

Byggingen av kraftverket begynte i desember 1957, og første byggetrinn stod ferdig i 1962 med utvidelse i 1965 til teoretisk effekt 200 MW. Siden 1985 har effekten vært 173 MW.

## Se også
*Liste over verdens største olje- og gasskraftverk

## Eksterne lenker
Amursk kraftverk

**Amurskaja kraftverk** (russisk: *Амурская ТЭЦ-1*, russisk for *Amur varmekraftverk nummer 1*) er et varmekraftverk i byen Amursk, beliggende ved elva Amur i fylket Khabarovsk kraj i Russland, helt øst i Sibir.

Kraftverket eies og opereres av et regionalt kraftselskap kalt *Daljnevostotsjnaja Generirojusjaja Kompanijaa* (norsk: Fjerne Østens Kraftselskap), og har en produksjonskapasitet på 285 MW. Det produserer også fjernvarme med opp til 1.169 Gcal/t effekt. Brenselstype er brunkull.

Byggingen av kraftverket begynte i 1961, og første byggetrinn stod ferdig i 1965. Fornyelser av kraftverket ble utført i 2000.

## Se også
*Liste over verdens største kullkraftverk

## Eksterne lenker
Austropetalia

***Austropetalia*** er en slekt av øyenstikkere, (Odonata). 
 
## Utseende
Temmelig store, slanke øyenstikkere, brune og gule. Fasettøynene er helt skilte eller møtes i et punkt i pannen. Vingenes framkanter har rekker av rødbrune flekker. Larven er kraftige med stort hode og har fem-leddete antenner og tre-leddete føtter. Beina er påfallende knudrete. Bakkroppen er flat, ledd 1-8 er trekantet utvidet mot siden.

## Levevis
Larvene lever i elver, bekker, torvmyrer eller i sprutsonen under fossefall.

## Utbredelse
Austropetalia finnes bare i Australia.

## Kilder
* Carle, F.L. og Louton, J.A. (1994) The larva of *Neopetalia punctata* and establishment of Austropetaliidae fam. nov. (Odonata). Proceedings of the Entomological Society of Washington 96: 147-155. https://web.archive.org/web/20090409073245/http://entomology.si.edu/StaffPages/PubListsPDF/Louton/CarleLouton1994.pdf
* Theischinger, G. og Hawking, J. (1997) The complete field guide to dragonflies of Australia. http://books.google.no/books?id=_ega6FdnwZ0C&pg=PA114&lpg=PA114&dq=Austropetaliidae&source=bl&ots=jUCf4ieIHz&sig=tJBWKsV4tPf1NNCzfmZH36iSlVA&hl=no&ei=uoiySqOLKYza-QaCs_TZCQ&sa=X&oi=book_result&ct=result&resnum=6#v=onepage&q=Austropetaliidae&f=false
* University of Puget Sound, Slater Museum of Natural History, katalog over artene
* Australian Faunal Directory – Austropetaliidae

## Eksterne lenker
* 
*  www.nhm.uio.no/norodo/  – Et norskspråklig nettsted om norske øyenstikkere.
* Foto av ''Phyllopetalia pudu''
Louise av Danmark (1875–1906)

**Louise Caroline Josephine Sophie Thyra Olga** (født 17. februar 1875 i København, død 4. april 1906 på Ratiboritz slott i Böhmen) var en dansk prinsesse gift prinsesse til Schaumburg-Lippe. 

## Liv og virke

Hun ble født på Amalienborg som datter av kronprins Frederik (senere Frederik VIII) og hustru Lovisa av Sverige og Norge. Hun var derfor søster til den senere kong Christian X og Haakon VII av Norge. Den 15. mai 1896 giftet hun seg i København med prins Frederik av Schaumburg-Lippe (1868–1945). Paret slo seg ned i Böhmen og fikk tre barn: 

* Marie av Schaumburg-Lippe (1897–1938), gift med Frederik Sigismund av Preussen (1891–1927)
* Christian av Schaumburg-Lippe (1898–1974), gift med sin kusine, Feodora av Danmark
* Stephanie av Schaumburg-Lippe (1899–1925), gift med Viktor Adolf av Bentheim og Steinfurt

Prinsesse Louise døde 31 år gammel den 4. april 1906 på Ratiboritz.

## Referanser


## Litteratur
* 

## Eksterne lenker
*
UnixWare NonStop Clusters

**Unixware NonStop Clusters (NSC)** var en tilleggspakke for Santa Cruz Operation UnixWare. Programmet sørget for feiltolerante Single system image dataklynger av maskiner som kjørte UnixWare. NSC var en av de første kommersielt tilgjengelige høytilgjengelige regneklyngeløsninger for kompatibel maskinvare. Programvaren har sin opprinnelse i det distribuerte operativsystemet LOCUS 845.

## Referanser
Sammen igjen

**Sammen igjen** kan vise til:
* ''Sammen igjen'' (Gluntan-album)
* ''Sammen igjen'' (Scandinavian-album)
Anadyr gasskraftverk

**Anadyr gasskraftverk** (russisk: *Анадырская ГМТЭЦ*, russisk for *Anadyr gassmotor-kraftverk*) er et varmekraftverk i byen Anadyr, beliggende i regionen Tsjukotka i Russland, ved Beringstredet helt nordøst i Sibir.

Kraftverket eies og opereres av et regionalt kraftselskap kalt *MagadanEnergo*, samt av det nasjonale selskapet *EES Rossii* (norsk: Første russiske energiselskap), og har en produksjonskapasitet på 28,7 MW. Det produserer også fjernvarme med opp til 74,4 Gcal/t effekt. Brenselstype er naturgass.

Byggingen av kraftverket begynte i 2002, og første byggetrinn stod ferdig i 2006.

## Se også
*Liste over verdens største olje- og gasskraftverk

## Eksterne lenker
Armavir kraftverk

**Armavir kraftverk** (russisk: Армавирская ТЭЦ = *Armavirskaja TETs*, norsk: *Armavir varmekraftverk*) er et varmekraftverk med en installert produksjonskapasitet på 24 MW, beliggende i byen Armavir i Krasnodar kraj, ved Svartehavet, i det sørlige Russland. Anlegget leverer også fjernvarme. 

Brenselskilden er naturgass og mazut. Kraftverkets utbygging ble påbegynt i 1955, og stod ferdig i 1958 (første byggetrinn). Anlegget ble videre modernisert i 1975, og eies av Kubanenergo, som er en del av *MRSK Holding*.

## Eksterne lenker
Palt

**Palt** er en nord-svensk rett av mel og rå potet, enten malt eller finrevet, rullet til faste baller, og minner om den norske retten raspeball (kumle, kompe, etc). Palt hører til den svenske husmannskosten. 

Palt fylles gjerne med flesk, men spises også uten. I tillegg til fyllet serveres de ofte med flesk ved siden av. Den tradisjonelle varianten er palt med stekt flesk og løk, og tyttebærsyltetøy. 

Mange svensker foretrekker å drikke kald melk til palt.

## Kilder
*Svenska Akadcemiens Ordbok: Palt Besøkt 2. oktober 2017
*Jordbruksverket - Smaka Sverige: Palt/Kams Besøkt 2. oktober 2017
Exec

En **exec** er innen informatikken en funksjonalitet ved et operativsystem som kjører en eksekverbar fil i kontekst med en allerede eksisterende prosess og erstatter den tidligere eksekverbare filen. I UNIX og Unix-liknende operativsystemer er det et systemkall. Ettersom det ikke skapes en ny prosess, forandres ikke prosessidentifikatoren (PID), men maskinkoden, data, hopen og kallstakken til prosessen blir erstattet av de til det nye programmet.

Systemkallet *exec* støttes også av mange programmeringsspråk, deriblant kompilerbare språk og noen skriptspråk. I skall erstatter den innebygde kommandoen `exec` skallprosessen innenfor det spesifiserte program.

## Referanser
Astrakhan varmekraftverk

** Astrakhan varmekraftverk** (russisk: Астраханская ГРЭС, norsk: *Astrakhanskaja GRES*) er et varmekraftverk nær Astrakhan i Astrakhan oblast, Russland. Det eies og opereres av Lukoil, og har en produksjonskapasitet på 110 MW elektrisk kraft. Det leveres også fjernvarme med inntil 244 Gcal/t effekt.

Brenselstype var tidligere mazut (en slags fyringsolje), som fortsatt brennes i de to eldste turbinene. Det er foretatt omstilling til brenning av naturgass i produksjonen ved fire turbiner.

Byggingen av kraftverket begynte omkring 1944, og første byggetrinn stod ferdig i 1947. Kraftverket har senere blitt utvidet og fornyet ved en rekke anledninger, senest i 2011.

## Se også
*Liste over verdens største olje- og gasskraftverk

## Eksterne lenker
*Anleggets k\hjemmeside . Besøkt oktober 2017. (russisk)
Debra Jo Rupp

**Debra Jo Rupp** (født 24. februar 1951 i Glendale i California) er en amerikansk skuespiller. Hun er kjent for sine roller som Kitty Forman i fjernsynsserien *[[Et syttitallsshow]] *og som Alice Knight-Buffay i den tredje, fjerde og femte sesongen av fjernsynsserien *[[Friends]]*. Hun spilte også Tom Hanks' forsiktige sekretær Miss Patterson i filmen *[[Big]]* (1988).

I tillegg til roller på film og fjernsyn har hun også vært aktiv på teaterscenen både 'on' og 'off' Broadway.

## Filmografi (utvalg)
* *[[Big]]* (1988) – Miss Patterson
* *[[Døden kler henne]]* (1992) – psykiatrisk pasient
* *[[Sgt. Bilko (film)|Sgt. Bilko]]* (1996) – Mrs. Hall
* *[[Clockwatchers]]* (1997) – Barbara
* *[[Senseless]]* (1998) – medarbeider på klinikk for assistert svangerskap
* *[[Teacher's Pet (2004 film)|Teacher's Pet]]* (stemme, 2004) – Mrs. Marylou Moira Angela Darling Helperman 
* *[[Pusur (film)|Pusur]]* (stemme, 2004) – Rottemor
* *[[Lucky 13]]* (2005) – Mrs. Baker
* *[[Air Buddies]]* (stemme, 2006) – Belinda
* *[[Spymate]]* (2006) – Edith
* *[[Kickin' It Old Skool]]* (2007) – Sylvia Schumacher
* *[[Jackson (2008 film)|Jackson]]* (2008) – den hyggelige damen
* *[[She's Out of My League]]* (2010) – Mrs. Kettner
* *[[Spooky Buddies]]* (stemme, 2011) – Zelda
* *[[She Wants Me]]* (2012) – Ruth Baum

## Fjernsynsroller (utvalg av serier og programmer)
* **' (1987)
* ''[[Kate & Allie]]'' (1987)
* ''[[The Days and Nights of Molly Dodd]]'' (1988)
* ''[[Newhart]]'' (1989)
* ''[[Civil Wars (TV series)|Civil Wars]]'' (1991)
* ''[[Davis Rules]]'' (1991–1992)
* ''[[Blossom (TV series)|Blossom]]'' (1992)
* ''[[Family Matters]]'' (1992)
* ''[[Evening Shade]]'' (1993)
* ''[[Phenom (TV series)|Phenom]]'' (1993)
* ''[[L.A. Law]]'' (1993)
* ''[[The Adventures of Brisco County, Jr.]]'' (1991, 1993, 1994)
* ''[[Empty Nest (TV series)|Empty Nest]]'' (1994)
* ''[[Hearts Afire]]'' (1994)
* **' (1994)
* *[[The Office (1995 TV series)|The Office]]* (1995)
* *[[Akutten|ER (]]*norsk tittel: ''Akutten)'' (1995)
* *[[If Not for You (TV series)|If Not for You]]* (1995)
* *[[The Jeff Foxworthy Show]]* (1995–1996)
* *[[Seinfeld]]* (1995, 1996)
* *[[Caroline in the City]]* (1996)
* *[[Friends]]* (1996, 1997, 1998)
* *[[Den syvende himmel|7th Heaven (]]*norsk tittel: ''Den syvende himmel)'' (1997)
* *[[Touched by an Angel|Touched by an Angel (]]*norsk tittel: ''En engel i blant oss)'' (1997)
* *[[Over the Top (TV series)|Over the Top]]* (1997)
* *[[To Have & to Hold (TV series)|To Have and To Hold]]* (1998)
* *[[From the Earth to the Moon (miniseries)|From the Earth to the Moon]]* (mini-series, 1998)
* *[[Et syttitallsshow]]* (1998–2006)
* *[[Teacher's Pet (TV series)|Teacher's Pet]]* (2000–2002)
* *[[The Hughleys]]* (2001)
* *[[Robot Chicken]]* (2005)
* *[[Law & Order: Special Victims Unit]]* (2006)
* *[[As the World Turns]]* (2008)
* *[[Better with You]]* (2010–2011)
* *[[Hart of Dixie]]* (2013)
* ** (2017)
* *[[The Ranch (TV series)|The Ranch]]* (2017)

## Referanser


## Eksterne lenker
*
Marie Plahtes Minde

**Marie Plahtes Minde** var et tuberkulosehjem som ble opprettet i 1907 på Dønski i Bærum. Det var i drift som institusjon for tuberkulose-pasienter frem til 1951. Deretter ble anlegget tatt i bruk som aldershjem.

Institusjonen ble opprettet til minne om Marie Plahte, som bare nitten år gammel døde av tuberkulose i 1898. Hun var datter av Marie f. Birch og Frithjof M. Plahte (1836-1899), og det var moren som i 1902 skjenket 100 000 kroner til etableringen av tuberkulosehjemmet. I 1917 ga enkefru Plahte ytterligere 100 000 kroner til tuberkulosehjemmet, slik at det kunne bygges om og bli bedre egnet til å gi pasientene aktiv behandling.

Arkitekter for bygningen var Kristian Biong og Henrik Nissen d.y..

## Referanser
Berezniki kraftverk

**Berezniki kraftverk ** er en gruppe av varmekraftverk med en installert produksjonskapasitet på 154 MW, beliggende i Berezniki i fylket Perm, i det sentrale Russland nær Uralfjellene. Brenselskildene ved alle tre produksjonsanleggene er naturgass og mazut. Operatør er selskapet OAO Bolzjskaja TGK, som inngår i konsernet T-Plus registrert i Samara.

Anlegget ble påbegynt omkring 1929, og stod ferdig med samtlige byggetrinn og turbiner i 1953. Det ble videre teknisk oppgradert i 2013. 

De enkelte produksjonsanleggene som inngår i Berezniki-komplekset omfatter:
*Berezniki-2 kraftverk (1947), offisielt *Bereznikovskaja TETs-2*, 98 MW, er et gass- og oljekraftverk. Det produserer med inntil 493 Gcal/t fjernvarme-effekt.
*Berezniki-4 kraftverk (1931), offisielt *Bereznikovskaja TETs-4*, 29 MW, er et olje- og gasskraftverk.
*Berezniki-10 kraftverk (1953), offisielt *Bereznikovskaja TETs-10*, 27 MW, er et olje- og gasskraftverk.

## Eksterne lenker
* TGK-9  - *KO News*, 3. september 2010. Besøkt oktober 2017.
Birobidzjan kullkraftverk

**Birobidzjan kullkraftverk** (russisk: Бийская ТЭЦ, norsk: *Bijskaja TETs*) er et varmekraftverk i byen Birobidzjan ved elva Amur, i det asiatiske fjerne østen innenfor Russland.

Det eies og opereres av et regionalt kraftselskap, og har en produksjonseffekt på om lag 150 MW. Brenselstype er steinkull. Det leveres også fjernvarme med inntil 338 Gcal/t effekt til det lokale markedet.

Byggingen av kraftverket begynte omkring 1954, og første byggetrinn stod ferdig i 1957. En modernisering foregikk i 2008. Kraftverket sysselsetter om lag 300 ansatte.

## Se også
*Liste over verdens største kullkraftverk

## Eksterne lenker
*55 år med Birobidzjan TETs - *EAO*, juni 2013. Besøkt 1. oktober 2017. (russisk)
Bogoslov kraftverk

**Blagovesjtsjensk kullkraftverk** (russisk: *Blagovesjtsenskaja TETs*) er et varmekraftverk med en installert produksjonskapasitet på 135,5 MW, beliggende ved elva Turja vest i byen Krasnoturjinsk i provinsen Sverdlovsk oblast, i det sentrale Russland ved Uralfjellene. Anlegget eies av aluminiumsprodusenten Rusal, som inngår i konglomeratet T-Plus.

Kraftproduksjonen er inntil 500 GWt årlig. Anlegget leverer også lokal fjernvarme, med inntil 995 Gcal/t effekt (ca 170 MW), og leveranse av inntil 2,5 millioner Gcal per år.

Brenselskilden er brunkull, subsidiært naturgass. Anlegget ble påbegynt i 1941, første byggetrinn stod ferdig i 1944. Kraftverket ble igjen fornyet med mer moderne enheter installert i 1951, 1955, 1960 og 2013. Det eksisterer planer om ytterligere et kraftverk på stedet.

Anlegget inngikk i Gulag og tvangsarbeidene her ble utnyttet av NKVD.

## Referanser


## Eksterne lenker
*Bogoslovskaja TETs  - *Urals energimuseum*. Besøkt 2. oktober 2017. (russisk)
Vasilij-øya kraftverk

**Vasilij-øya kraftverk** (russisk: Василеостровская ТЭЦ-7, eller *Vasileostrovskaja TETs-7*) er et varmekraftverk med en installert produksjonskapasitet på 135 MW, beliggende på Vasilij-øya i sentrum av  St. Petersburg i Russland. Anlegget var historisk knyttet til fabrikken "Vera Slutskaja" på stedet, og eies av kraftselskapet  TGK-1.

Kraftproduksjonen var 667 GWt i 2016. Anlegget leverer også lokal fjernvarme, med inntil 1.113 Gcal/t effekt (ca 180 MW), og leveranse av inntil 2 millioner Gcal per år (1,87 mill Gcal i 2016).

Brenselskilden er opprinnelig kull men er i moderne tid omstilt til naturgass, subsidiært mazut. Anlegget ble påbegynt av selskapet *Lenenergo* i 1929, første byggetrinn stod ferdig i 1932. Kraftverket ble igjen fornyet med mer moderne enheter installert i 2000, 2008, 2009, og 2013. 

## Referanser


## Eksterne lenker
*Vasileostrovskaja TETs  - *TGK-1*. Besøkt 2. oktober 2017. (russisk)
Vladivostok-1 kullkraftverk

**Vladivostok-1 kullkraftverk** (russisk: *Vladovostokskaja TETs-1*) er et varmekraftverk i Vladivostok i Primorskij kraj, østlige Russland. Det eies og opereres av et regionalt kraftselskap, og har en produksjonskapasitet på 45 MW. Det leveres også fjernvarme.

Brenselstype er kull, kullgass og naturgass, subsidiært også mazut (en slags fyringsolje).

Byggingen av kraftverket stod ferdig i 1911, med fornyelser i 1937 (11 MW), 1960, og i 2008 hvor effekten ble 45 MW.

## Se også
*Liste over verdens største kullkraftverk

## Eksterne lenker
Bajkonur kraftverk

** Bajkonur kraftverk** (russisk: *Astrakhanskaja TETs-2*) er et varmekraftverk nær Bajkonur i Kyzylorda oblast, Kasakhstan. Det eies og opereres av det russiske kraftselskapet *Bajkonurenergo*, og har en produksjonskapasitet på 48 MW. Det leveres også lokal fjernvarme med inntil 910 Gcal/t per år. Brenselstypen er mazut.

Anlegget leverer kraft til Bajkonur kosmodrom, et utskytningsanlegg for raketter.

Byggingen av kraftverket begynte omkring 1955, og første byggetrinn stod ferdig i 1958. Det er 4 turbiner og 12 aggregater. Anlegget ble vdiereutviklet både i 1995 og 2014.

## Se også
*Liste over verdens største olje- og gasskraftverk

## Eksterne lenker
Balkhasj varmekraftverk

** Balkhasj varmekraftverk** (russisk: *Balkhasjskaja TETs*) er et varmekraftverk nær Balkhasj i Karaganda oblast, Kasakhstan. Det eies og opereres av  kraftselskapet *Kasakhmys*, og har en produksjonseffekt på 115 MW. Det leveres også lokal fjernvarme med inntil 245 Gcal/t per år. Brenselstypen er steinkull og mazut.

Anlegget leverer kraft til Balkhasj kobberverk.

Byggingen av kraftverket begynte omkring 1935, og første byggetrinn stod ferdig i 1937. Det er 4 turbiner og 6 aggregater. Anlegget ble videreutviklet både i 1964 og 2014.

## Se også
*Liste over verdens største olje- og gasskraftverk

## Eksterne lenker
Vologda kraftverk

** Vladimir-2 kraftverk** (russisk: *Vladimirskaja TETs-2*) er et varmekraftverk nær Vladimir i Vladimir oblast, Russland. Det eies og opereres av TGK-2, og har en produksjonskapasitet på 144 MW. Det leveres også fjernvarme med en effekt på inntil 582 Gcal/t (ca 105 MWth). Brenselstypen er naturgass.

Byggingen av kraftverket begynte omkring 1953 med plan om 24 MW effekt, og første byggetrinn stod ferdig i 1956. Det har siden blitt utvidet og modernisert mange ranger, sist i 2014 da effekten gikk fra 110 MW til 144 MW.

## Se også
*Liste over verdens største olje- og gasskraftverk

## Eksterne lenker
* Vologodskoj TETs - *Intertekh Elektro*. Besøkt 2. oktober 2017. (russisk)
Vorkutinsk-2 kraftverk

** Vorkutinsk-2 kraftverk** (russisk: *Vokutinskaja TETs-2*) er et varmekraftverk nær Vorkuta i Kominske repulikk, i det nordlige Russland. Det eies og opereres av Volzjskaja TGK, en del av T-Plus-konmsernet. 

Anlegget har en produksjonskapasitet på 270 MW. Det leveres også fjernvarme med en effekt på inntil 417 Gcal/t (ca 90 MWth). Brenselstypen er kull.

Byggingen av kraftverket begynte omkring 1951 med plan om 24 MW effekt, og første byggetrinn stod ferdig i 1955. Det ble utvidet fra 50 MW til 10 MW i 1967, og viere til 115 MW i 1975. Videre utvidelser skjedde i 1992. Kraftverket har ca 390 ansatte.

## Se også
*Liste over verdens største olje- og gasskraftverk

## Eksterne lenker
* Vorkutinskaja TETs-2  - *T-Plus*. Besøkt 2. oktober 2017. (russisk)
Voronezj-1 kraftverk

** Voronezj-1 kraftverk** (russisk: Воронежская ТЭЦ-1 , eller *Voronezjskaja TETs-1*) er et varmekraftverk nær Vorkuta i Kominske repulikk, i det nordlige Russland. Det eies og opereres av det russiske kraftselskapet *Kvadra*. 

Anlegget har en produksjonskapasitet på 168 MW. Det leveres også fjernvarme med en effekt på inntil 1.269 Gcal/t (ca 210 MWth). Brenselstypen er kull.

Byggingen av kraftverket begynte omkring 1930 med plan om 24 MW effekt, og første byggetrinn stod ferdig i 1933. Det ble utvidet fra 24 MW til 138 MW i 1959, og siden videre til 168 MW.

## Se også
*Liste over verdens største olje- og gasskraftverk

## Eksterne lenker
* Oversikt over kraftverkene - *Kvadra*. Besøkt 2. oktober 2017. (russisk)
Uhcit Rávdol

**Uhcit Rávdol** (nordsamisk) er ei elv i Båtsfjord kommune i Finnmark. Den er ei sideelv til Rávdol i Syltefjordelvas nedbørfelt og er 9,2 kilometer lang.

Elva har utspring sentralt på fjellplatået Viddene og renner først mot sørvest, før den snur mot nordvest og renner ned i en dyp V-dal. Den løper sammen med Rávdol rundt halvannen kilometer før dennes samløp med Syltefjordelva.

Hele nedbørfeltet ligger innenfor Varangerhalvøya nasjonalpark.

## Referanser
Hemisodorcus donckieri

***Hemisodorcus donckieri*** (også kjent som *[[Dorcus donckieri]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En stor til meget stor (hannen 45-80 millimeter), blank, kullsvart, nokså slank hjortebille, hannens kjever lange og slanke med en tann på innersiden i den ytre delen. Hunnen er mye mindre enn hannen.

## Levevis

## Utbredelse
Arten lever i Myanmar.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Hemisodorcus]]* Thomson, 1862 
******** Underslekten *Hemisodorcus* (i snever forstand)
********* ***Hemisodorcus donckieri*** Boileau, 1898
********** ***Hemisodorcus donckieri donckieri*** Boileau, 1898
********** ***Hemisodorcus donckieri hangpui*** (Fukinuki, 2000)

## Kilder
* Oversikt over artene

## Eksterne lenker
* 
* Bilde av en hann
* Bildegalleri
*